《蒋云涯太守自高凉入觐因归省吴中赋此为赠》
明代·郭谏臣

岭外风尘暗百蛮，今朝喜得故人还。畏途潦倒心犹壮，炎海驱驰鬓欲斑。

岁晏冲寒朝魏阙，夜深飞梦绕吴山。归期屈指春将暮，三径花开白日閒。

作者简介：郭谏臣（1524—1580）字子忠，好方泉，更号鲲溟，南直隶苏州府长洲（今江苏苏州）人。生于明世宗嘉靖三年，卒于神宗万历八年，年五十七岁。嘉靖四十一年（1562）进士。授袁州司李。严世蕃贪得无厌，谏臣持正不阿。历为吏部主事，屡有陈谏，词意正直。累官江西布政司参政，罢归。后起郧阳巡抚，未上卒。谏臣著有《郭鲲溟集》四卷，《四库总目》称其诗婉约闲雅 。